Чарлз Симик
Прочети съдбата си

Превод от английски: Леда Милева, —

chitanka.info

Един свят изчезва.

Малка уличке,

ти беше тясна

и вече беше твърде много в сянка.

Ти имаше едно-едничко куче,

едно самотно дете.

Ти криеше най-голямото си огледало

и разсъблечените си любовници.

Някой ги откара

в открит камион.

Те бяха още голи, пътуваха

върху дивана си

през притъмняващата долина

на някакъв незнаен Канзас или Небраска,

в зараждаща се буря.

Жената разтвори червен чадър

в камиона. Момчето

и кучето тичаха подир тях

като подир петел

с отсечена глава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.